മലയാളിയുടെ ഹൃദയങ്ങൾ കീഴടക്കാൻ ചാലക്കുടിക്കാരൻ കലാഭവൻ മണി വീണ്ടും അഭ്രപാളിയിൽ . സംവിധായകൻ വിനയനാണ് കലാഭവൻ മണിയുടെ ജീവിതം ആസ്പദമാക്കി സിനിമയൊരുക്കുന്നത് . പരിമിത സാഹചര്യങ്ങളിൽ വളർന്ന് തെന്നിന്ത്യൻ സിനിമ കീഴടക്കിയ മണിയുടെ വിജയഗാഥയാണ് സിനിമയ്ക്കാധാരം . ചാലക്കുടിക്കാരൻ ചങ്ങാതി എന്ന് പേരിട്ടിരിക്കുന്ന ചിത്രം ഒക്ടോബർ മധ്യത്തോടെ തിയേറ്ററിലെത്തും . നടനായും ഗായകനായും തിളങ്ങിയ മണിക്കുള്ള ആദരമാണ് സിനിമയെന്ന് വിനയൻ പറഞ്ഞു . പുതുമുഖ താരമായിരിക്കും സിനിമയിൽ കലാഭവൻ മണിയായി വേഷമിടുക . സിനിമയുടെ കാസ്റ്റിംഗ് പുരോഗമിക്കുകയാണ് . വിനയൻ സംവിധാനം ചെയ്ത വാസന്തിയും ലക്ഷ്മിയും പിന്നെ ഞാനും എന്ന ചിത്രത്തിലെ അഭിനയത്തിന് കലാഭവൻ മണിക്ക് പ്രത്യേക ജൂറി പുരസ്കാരം ലഭിച്ചിരുന്നു . മാർച്ച് ആറിനാണ് അപ്രതീക്ഷമായി മണി മരണത്തിനു കീഴടങ്ങിയത് .